my en en my my my my my my my my my my my my my my my my my my my my en en en en en en en en en en en en en it pt it fr fr ja pt ja en en en ceb en en
skip to main | skip to sidebar
၎။ သာသနာနှင့်ကြုံလည်းကြုံ၊ ကြိုက်လည်းကြိုက်သောသူ ဆိုပြီး၎မျိုးရှိပါတယ်။
သာသနာနှင့်ကြုံသော်လည်း၊ မကြိုက်သောသူဆိုတာ ဗုဒ္ဓဘာသာဖြစ်ပြီး ၀ိပသနာတရားကို နာကြားအားထုတ်ခြင်းမပြုတဲ့သူတွေကိုပြောတာပါ။ ဒါန၊ သီလ၊ သမထဆိုတဲ့လောကီကုသိုလ်များကတော့ သာသနာပမှာလည်းရှိပါတယ်။ အချိန်မရွေးလည်းလုပ်လို့ရပါတယ်။ ၀ိပသာနာ တရားကတော့ သာသနာငါးထောင်အတွင်းမှာသာရနိုင်ပါတယ်။ပြီးတော့ ၀ိပသာနာတရားဆိုတာ ညဏ်ပညာအရာသာဖြစ်ပြီး သားရေး၊ သမီးရေး၊ စီးပွားရေးနှင့်တွဲပြီး ရှုပွားလို့ရပါတယ်။ သမထလို အလုပ်မရှုပ်ပါဘူး။
နံပါတ် ၂ အမျိုးအစားကတော့ တစ်ယောက်ပဲရပါတယ်။ သူကတော့ မြတ်စွာဘုရား ခမည်းတော် သုဒ္ဓေါဒန မင်းကြီးကိုးကွယ်တဲ့ ကာဋ္ဌဒေ၀ီလရသေ့ကြီးပါ။ ဒီရသေ့ကြီးဟာ သမထကမဌာန်းတွေအားထုတ်လိုက်တာ ရှိသမျှ ဈာန်တွေ။ အဘိညဏ်တွေအကုန်ရပြီး မြေလျှိုး၊ မိုးပျံ၊ ကိုယ်ပျောက် စတာတွေအကုန်လုပ်နိုင်ပါတယ်။ ဘုရားမပွင့်သေးတဲ့ကာလဆိုတော့လည်း သူ့ကိုအမြတ်ဆုံးလုပ်ပြီးကိုးကွယ်ကြပါတယ်။တစ်နေ့တော့ နတ်ပြည်ရဲ့ဆိတ်ငြိမ်ရာနေရာမှာရောက်နေတုန်း နတ်သား၊ နတ်သမီးတွေ တခဲနက်အော်တဲ့အသံကြားလို့မေးကြည့်တော့ လူပြည်မှာဘုရားအလောင်းမွေးဖွားပြီးဆိုတာတွေ့သွားတယ်။ဒါကြောင့် ချက်ချင်းအဘိညဏ်တန်ခိုးနဲ့ သုဒ္ဓေါနမင်းကြီးနန်းတော်ထဲကြွသွားပြီး ဘုရားအလောင်းကို သွားကြည့်တော့ မင်းကြီးကိုယ်တိုင်မွေးကာစ နီတာရဲဘုရားအလောင်းကိုယူပြတာပေါ့။ ရသေ့ကြီးရှေ့လည်းရောက်ရော မင်းကြီးကဘုရားအလောင်းရဲ့ လက်ကလေးနှစ်ဘက်ကိုကိုင်ပြီး ရသေ့ကြီးကို ဦးတော်လုပ်ပေးဖို့ကြိုးစားတဲ့အခါ ဘုရားရဲ့ခန္ဓာကိုယ်ဟာ ရသေ့ကြီးရဲ့နဖူးထိပ်နားထိ အလိုလိုမြောက်တက်သွားတယ်။ ငါ့ကို ရှစ်ခိုးရမယ်လို့မပြောသော်လည်းပြောသကဲ့သို့နဖူးထက်မှာသွားတည်တာပါ။ ရသေ့ကြီးလည်း ခြေအစုံကိုတရိုတသေဆုတ်ကိုင်ရင်း ဘုရားတစ်ကယ်ဖြစ်မဖြစ်ကို တန်ခိုးနဲ့ဆင်ခြင်တယ်။ ဘုရားတစ်ကယ်ဖြစ်မယ်ဆိုတာလည်းမြင်ရော တရိုတသေ ရှစ်ခိုးတာနဲ့တစ်ပြိုင်နက် ဘုရားအလောင်းဟာလည်း မင်းကြီးရင်ခွင်ထဲပြန်ကျသွားတယ်။ အဲဒီအချိန်ကျမှ ရသေ့ကြီးဟာ အားပါးတရ ရယ်ခြင်းကိုပြုသလို ရှိုက်ကြီးတငင်ငိုခြင်းကိုလည်းပြုတယ်။
မင်းကြီးကအမေးရှိတဲ့အခါ ရသေ့ကြီးက `မင်းကြီးသားတော်ဟာ ဘုရားစစ်စစ်ဧကန်ဖြစ်လိမ့်မယ်။သင်နဲ့တကွဝေနေယျအများစုဟာ သင့်သားဘုရားရဲ့ဝိပသာနာတရားတွေကိုနာကြားကြရပြီး မဂ်ဖိုကိုရကြလိမ့်မယ်။ သံသရာတစ်လျှောက်လုံး အပယ်ဘေးကနေတစ်ကယ်ဝေးကြရမယ်။ သင်တို့လိုဝေနေယျတွေအတွက်ဝမ်းသာလွန်းလို့ငါရယ်ခြင်းဖြစ်ပြီး၊ သင့်သားဘုရားဖြစ်တဲ့အချိန်မှာငါကတော့ ရုပ်တရားမရှိဘဲ၊နာမ်တရားသာရှိတဲ့အရူပဗြဟာဘုံကိုရောက်နေပြီးကမ္ဘာပေါင်း၈သောင်း၎ထောင်ဒီအတိုင်းဘဲအချိန်ကုန်ရတော့မယ်။သင့်သားဘုရားရဲ့သစöာတရားကိုနာကြားခွင့်မရတော့ဘ၀သံသရာမှာဘုရားသာသနာကိုမမှီလိုက်ရတဲ့အတွက်အရှုံးကြီးရှုံးရပြီ။ အဲဒီအတွက်ငိုခြင်းဖြစ်ပါတယ်´ လို့ရှင်းပြပါတယ်။
တတိယမြောက်အမျိုးအစားကဖြစ်တဲ့ သာသနာနဲ့မကြုံလည်းမကြုံ၊ မကြိုက်လည်းမကြိုက်တဲ့ သူတွေကတော့အပါယ်ဘုံသားတွေဖြစ်ပါတယ်။သူတို့ဟာသာသနာကိုသာသနာမှန်းတောင်မသိတဲ့အတွက် သာသနာနဲ့မကြုံဘူးလို့ဆိုနိုင်ပါတယ်။ဒါကြောင့်ကြိုက်ရမှန်းလည်းမသိနိုင်တော့ပါဘူး။
နောက်ဆုံးလေးခုမြောက် သာသနာနဲ့ကြုံလည်းကြုံ၊ ကြိုက်လည်းကြိုက်သူကတော့ ဒါန၊သီလ၊သမထတင်မက ၀ိပသာနာဘာဝနာကိုပါပွားများအားထုတ်နေကြသူတွေပါ။
သာသနာနှစ် ၂၄၀၀ကျော်ကျန်သေးတယ်ဆိုပေမဲ့ ဒီနေ့သေရင်နက်ဖြန်သာသနာဟာ ကိုယ်နဲ့မဆိုင်တော့ပါဘူး။ ဒါကြောင့် အသေမဦးခင်၊ ညဏ်ဦးအောင် ကြိုးစားပါလို့တိုက်တွန်းထားတဲ့ မိုးကုတ်ဆရာတော်ဘုရားကြီးရဲ့ သြ၀ါဒကို လိုက်နာသင့်ကြပါတယ်။
လူဟာ ငါစွဲဒိဋ္ဌိမပျောက်ဘဲ လောဘ၊ ဒေါသ၊ မောဟ စတဲ့မည်သည့်စိတ်နဲ့ဘဲဖြစ်ဖြစ်သေသွားမယ်ဆိုရင်အပါယ်လေးဘုံကို ကျိန်းသေကျပါတယ်လို့အမှာရှိထားပါတယ်ဆိုတာကို သတိပြုစေချင်ကြပါတယ်။
နောင်မှနောင်တရပြီး တန်ဖိုးကိုသိရတဲ့အရာ ၃မျိုးရှိပါတယ်။
၁။ ကျန်းမာရေးတန်ဖိုးကိုကို မကျန်းမာတဲ့အချိန်မှသိရပါတယ်။
၂။ တိုင်းပြည်လွတ်လပ်ရေးတန်ဖိုးကို သူ့တစ်ပါးကျွန်ဖြစ်မှ သိနိုင်ပါတယ်။
၃။ လူဘ၀တန်ဖိုးကိုတော့ ငရဲပြည်ရောက်မှ သိနိုင်ပါတယ်။
ဒါကြောင့် မြန်မာဗုဒ္ဓဘာသာဝင်တိုင်း စတုတ္တမြောက်သာသနာဝင်ပုဂ္ဂိုလ်များ ဖြစ်နိုင်ကြပါစေ။
မှတ်ချက်။ ။ အရှင်ဇ၀န(မေတ္တာရှင်) ၏ ၀ိပသာနာတရားတော်မှ ထုတ်နုတ်တင်ပြခြင်းဖြစ်ပါသည်။
Posted by Golden Myanmar at 12:29 AM
Labels: for everyone
No comments:
Post a Comment
Newer Post Older Post Home
Subscribe to: Post Comments (Atom)
My Blog List
Search This Blog
Blog Archive
09/18 - 09/25 (1)
03/21 - 03/28 (1)
02/28 - 03/07 (1)
01/31 - 02/07 (12)
01/10 - 01/17 (15)
11/01 - 11/08 (1)
10/25 - 11/01 (1)
08/30 - 09/06 (1)
11/23 - 11/30 (3)
11/16 - 11/23 (1)
Golden Myanmar
Mawlamyine, Mawlamyine, Myanmar (Burma)